CELEX: 62012CN0575
Language: lt
Date: 2012-12-07 00:00:00
Title: Byla C-575/12: 2012 m. gruodžio 7 d. Administratīvā apgabaltiesa (Latvija) pateiktas prašymas priimti prejudicinį sprendimą byloje AS Air Baltic Corporation prieš Valsts robežsardze

9.2.2013   
            
            
               LT
            
            
               Europos Sąjungos oficialusis leidinys
            
            
               C 38/16
            
         2012 m. gruodžio 7 d.Administratīvā apgabaltiesa (Latvija) pateiktas prašymas priimti prejudicinį sprendimą byloje AS Air Baltic Corporation prieš Valsts robežsardze
   
   (Byla C-575/12)
   2013/C 38/24
   Proceso kalba: latvių
   
      Prašymą priimti prejudicinį sprendimą pateikęs teismas
   
   
      Administratīvā apgabaltiesa
   
   
      Šalys pagrindinėje byloje
   
   
      Ieškovė: AS Air Baltic Corporation
   
   
      Atsakovė: Valsts robežsardze
   
   
      Prejudiciniai klausimai
   
   
               1.
            
            
               Ar 2006 m. kovo 15 d. Europos Parlamento ir Tarybos reglamento (EB) Nr. 562/2006 (1), nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), 5 straipsnį reikia aiškinti taip: privaloma trečiųjų valstybių piliečio atvykimo sąlyga — galiojančios vizos buvimas galiojančiame kelionės dokumente?
            
         
               2.
            
            
               Ar pagal 2009 m. liepos 13 d. Europos Parlamento ir Tarybos reglamento (EB) Nr. 810/2009 (2), nustatančio Bendrijos vizų kodeksą (Vizų kodeksas), normas kelionės dokumento, kuriame įklijuotas vizos lipdukas, panaikinimas padaro negaliojančią ir asmeniui išduotą vizą?
            
         
               3.
            
            
               Ar 2006 m. kovo 15 d. Europos Parlamento ir Tarybos reglamento (EB) Nr. 562/2006, nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) ir 2009 m. liepos 13 d. Europos Parlamento ir Tarybos reglamento (EB) Nr. 810/2009, nustatančio Bendrijos vizų kodeksą (Vizų kodeksas), normas atitinka valstybės teisės normos, pagal kurias privaloma trečiųjų valstybių piliečio atvykimo sąlyga — galiojančios vizos buvimas galiojančiame kelionės dokumente?
            
         
      (1)  OL L 105, p. 1.
   
      (2)  OL L 243, p. 1.